PRITARTA

 Molėtų rajono savivaldybės tarybos

 2020 m. vasario d. sprendimu Nr. B1-

 **MOLĖTŲ KULTŪROS CENTRO 2019 METŲ VEIKLOS ATASKAITA**

**Pagrindiniai tikslai ir uždaviniai**

Pagal Molėtų rajono savivaldybės tarybos 2017 m. kovo 30 d. sprendimu Nr. B1-72 patvirtintus Molėtų kultūros centro nuostatus, numatyti šie pagrindiniai įstaigos veiklos tikslai – plėtoti kultūrinę šviečiamąją, edukacinę ir informacinę veiklą, inicijuoti, rengti ir įgyvendinti kultūros bei meno projektus, tenkinti viešuosius socialinius ir kultūrinius bendruomenės poreikius, veikiant socialinėje, kultūros, švietimo srityse ir teikiant šių sričių paslaugas bendruomenės nariams. Kultūros centras - labai svarbi vietos bendruomenių kultūrinių poreikių tenkinimo ir ugdymo institucija, kuri garantuoja mėgėjų meno kolektyvų gyvastį bei kultūrinį ugdymą. Po dalies pastato kultūros centro koncertų salės renovacijos, atsivėrė platesnės galimybės visuomenės kultūrinių ir mėgėjų meno poreikių tenkinimui. Teatro, vokalo, choreografijos salėse teikiamos kokybiškos kultūros ir meno paslaugos, mažinama kultūrinė atskirtis, vykdomos edukacijos, prevencijos, pozityviosios socializacijos ir vaikų neformalaus ugdymo programos. Kultūros centro koncertų salėje vykdoma visoms amžiaus grupėms nuolatinė, nenutrūkstama visuomenės kultūrinius poreikius tenkinanti veikla.

Udaviniai:

* Telkti gyventojus meno mėgėjų kolektyvų veiklai, skatinti jų meninę saviraišką, įtraukiant į veiklą kuo daugiau įvairaus amžiaus ir socialinių  grupių žmones.
* Turtinant rajono kultūrinį gyvenimą, organizuoti profesionalaus meno sklaidą.
* Pritraukiant respublikos atlikėjus, tęsti tradicinėmis tapusias šventes, festivalius.
* Ieškoti ir diegti naujų formų renginius, vykdyti vaikų ir jaunimo neformalaus ugdymo programas, kultūrinę edukaciją.
* Didinti Molėtų kultūros centro renginių lankytojų skaičių ir gaunamas pajamas
* Įveiklinti naujus miesto infrastruktūros objektus

**Darbuotojai**

Molėtų kultūros centre 2019 m. dirbo: 46 darbuotojai (34,5 et.) , iš jų 41 - kultūros ir  meno darbuotojai (27,5 et.), 5 - kiti darbuotojai (7 et.). Į Molėtų kultūros centro kolektyvą priimti dirbti du nauji darbuotojai – kultūrinių veiklų koordinatorius ir organizatorius ir Inturkės renginių organizatorė. Profesinę kvalifikaciją įvairiuose seminaruose, mokymuose kėlė 27 Molėtų kultūros centro darbuotojai.

**Lėšos**

|  |  |
| --- | --- |
|  | Savininko teises ir pareigas įgyvendinančios institucijos (steigėjo) skirtos lėšos (eurais) |
|  | iš viso | Darbo užmokestis (neatskaitant mokesčių) | veiklai  | infrastruktūrai išlaikyti  |  |
|  | iš viso | iš jų kultūros ir meno darbuotojų |
|  | 428301 | 330130 | 297161 | 60992 | 37179 | - |

|  |  |  |  |  |
| --- | --- | --- | --- | --- |
| Pajamos už teikiamas paslaugas  | Lėšos, gautos projektams įgyvendinti | Lėšos iš privačių rėmėjų | Iš viso gautos lėšos | Lėšos už neformalaus ugdymo programas |
| 13611 | 34980 | 5700 | 58746 | 4455 |

**Mėgėjų meno kolektyvų pasiekimai**

2019 m. veikė 33 įvairių žanrų meno mėgėjų kolektyvai, kuriuose dalyvavo 349 nariai iš jų 10 kolektyvų, kuriuos sudaro 146 vaikai ir jaunimas. Seniūnijose veikė 13 kolektyvų, kuriuose veiklose dalyvavo141 dalyvis.

Pasiekimai:

1. Tarptautiniame chorų festivalyje Florencijoje mišrus vokalinis ansamblis ,,A Cappella“, vad. V. Zutkuvienė - I vieta ir geriausio vokalisto diplomas;

2. Aukštaitijos regiono armonikininkų varžytuvėse ,,Antano armonika“, vad. K. Kuzmickas - diplomas I vieta;

3. Lietuvos vaikų ir moksleivių liaudiškų šokių konkurse ,,Aguonėlė 2019“ liaudiškų šokių grupei ,,Molėtukas“ vad. A. Ališkevičiūtė - diplomas I vieta;

4. Lietuvos vaikų ir moksleivių teatrų festivalyje ,,Šimtakojis“ teatro studijai ,,Remarka“, vad. J. Žalalienė - laureato diplomas.

**Renginiai**

Iš viso per 2019 m. suorganizuoti 365 renginiai, profesionalios muzikos koncertai - 35, spektakliai - 7, renginiai seniūnijose – 185. Projekte ,,Šlovinkime Viešpatį stygomis ir dūdomis“ dalyvavo atlikėjai iš Norvegijos ir Armėnijos.

**Projektinė veikla**

1. Rytų Aukštaitijos liaudiškos muzikos ir tautinių šokių šventė ,,Aukštaitijos vainikas”.
2. XVIII-asis Sakralinės muzikos festivalis ,,Šlovinkime Viešpatį stygomis ir dūdomis”.
3. Tarptautinis liaudiškos muzikos ir tautinių šokių festivalis ,,Ežerų sietuva”.
4. Respublikinis konkursas-varžytuvės ,,Armonikierių du@i”.
5. Projektas ,,Atvira jaunimui – atviras jaunimas”.

**Pagrindiniai įstaigos metų veiklos rezultatai**

Baigus koncertinės salės rekonstrukcijos darbus, salė pradėjo veikti nuo rugpjūčio 25 d. Salėje suorganizuota 40 renginių. 3 mėgėjų meno kolektyvams atnaujinti koncertiniai rūbai; įsigyta 5 muzikos instrumentai, lauko įgarsinimo aparatūrai valdyti pultas. Kiekvieną mėnesį organizuojami kaimo renginių organizatorių bei meno vadovų pasitarimai darbo kokybei ir komunikacijai efektyvinti. Nuolat, daugeliu klausimų palaikomi ryšiai bei pasirašytos bendradarbiavimo sutartys su šalies kultūros centrais, įvykdyti kultūrinių mainų projektai. Kultūros centro salės renovacijos metu buvo sudarytas nenutrūkstamas renginių ciklo procesas. Pasiteisino ir toliau bus tęsiama idėja įveiklinti viešąsias Molėtų miesto erdves vasaros mėnesiais. Kiekvieną vasaros mėnesio ketvirtadienį Molėtų skulptūrų parke vykdėme renginių ciklą ,,Muzikiniai ketvirtadieniai“, kuriuose savo koncertines veiklas pristatė Molėtų kultūros centro mėgėjų meno kolektyvai. 11 renginių suorganizuota ir padėta organizuoti Vasaros estradoje ir daugiafunkcėje aikštėje. 12 koncertų suorganizuota skulptūrų parke, 3 renginiai - Jaunimo aikštėje, iš viso - 26 renginiai viešose Molėtų miesto erdvėse.

**Rezultatų lyginamoji analizė**

|  |  |  |  |  |
| --- | --- | --- | --- | --- |
| Eil.Nr. | Pavadinimas | 2017 m. | 2018 m. | 2019 |
| 1. | Darbuotojų skaičius | 47 | 46 | 46 |
| 2. | Biudžeto lėšos (eurų) | 364674 | 410900 | 428301 |
| 3. | Lėšos už teikiamas paslaugas (eurų) | 7664 | 5900 | 13611 |
| 4. | Projektinės ir rėmėjų lėšos (eurų) | 26121 | 16600 | 45135 |
| 5. | Renginių skaičius | 308 | 325 | 365 |

**Kylančios problemos**

1. Menkas privataus sektoriaus vaidmuo remiant kultūrą ir meną.
2. Didelis darbo krūvis esamiems darbuotojams, specialistų trūkumas, skatinimo galimybių nebuvimas.
3. Dėl užsitęsusio kultūros centro pastato renovacijos ir darbų egzistuoja automobilių parkavimo problemos kultūros centro pastato prieigose.
4. Kaimo renginių organizatorių komunikacijos bei informacijos apdorojimo ir sklaidos galimybės ypatingai ribotos. Kaimo renginių organizatoriams reikalingi kompiuteriai, nepakanka lėšų jiems įsigyti.
5. Vis dar išlieka didelė problema transporto aprūpinimas. Tenka samdyti transportą vežti kolektyvus už komercinę kainą, nes savivaldybės sudarytų sąlygų nepakanka. Neefektyviai panaudojamos lėšos transportui.

**Nauji uždaviniai**

1. Tobulinti kultūros centro kūrybinių darbuotojų profesinius gebėjimus, gerinti renginių kokybę.
2. Didinti Dubingių krašto kultūrinę veiklą siejant ją su svarbiais Lietuvai istoriniais faktais, organizuoti Dubingiuose unikalų, šalies lygmeniu renginį liepos 6 d. ir siekti, kad tai taptų svarbia ir žinoma tradicija ne tik Dubingių krašto žmonėms, bet ir visai Lietuvai;
3. Didinti informacinių technologijų pritaikymo, komunikacijos panaudojimo efektyvumą.
4. Pritraukti lėšas iš ES fondų.
5. Teikti kultūrines paslaugas, kurios labiau į veiklas įtrauktų jaunimą, pasyvią ir skeptiškai nusiteikusią visuomenės dalį, socialinės atskirties asmenis.
6. Renovuoti kultūros centrui priklausantį koncertinį fortepijoną. Tokio lygio instrumentas atvertų platesnes galimybes organizuoti aukščiausio lygio profesionalios muzikos koncertus.
7. Sėkmingai atstovauti rajoną Moksleivių dainų šventėje ir pradėti pasirengimą 2022 m. Pasaulio lietuvių dainų šventei.

Direktorė Inga Narušienė